เรื่องร้องเรียน: นายตั้ม ผู้เช่าตึกชุมศรีอพาร์ทเม้นท์ คนที่เคยถูกร้องเรียนไปเมื่อหลายเดือนก่อนเรื่องเปิดอู่ซ่อมของ แล้วส่งเสียงดังทั้งวัน จนมืด ตอนนี้ได้กลับมาทำอีกแล้วครับ แล้วเสียงดังกว่าเดิมด้วย อีกทั้ง ยังชวนเพื่อนจากที่อื่นมากินเหล้าส่งเสียงดังเป็นอย่างมาก มากๆด้วย เสาร์ อาทิตย์ก็ทำทั้งวัน จนคนแถวนี้ทนกันไม่ได้แล้วครับ รบกวนให้ จนท มาบอกให้หยุดทำ โดยไม่ต้องตักเตือนแล้ว ให้ออกคำสั่งห้ามทำไปเลย อีกทั้งอยากให้ประสานงาน จนท โยธา เข้าทำการสั่งให้รื้อถอนสิ่งปลูกสร้างออกไป เพราะว่าก่อสร้างโดยไม่ได้รับอนุญาต   รบกวน จนท สิ่งแวดล้อมช่วยด้วยครับ ตอนนี้เดือดร้อนมากๆๆๆ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมฯ เขตดอนเมือง ได้ตรวจสอบสถานที่ร้องเรียนบริเวณซอยโกสุมรวมใจ 5 แขวงดอนเมือง พบเป็นอาคารมุงด้วยสังกะสี ภายในมีรถยนต์และรถมอเตอร์ไซค์จอดอยู่ ขณะตรวจสอบไม่พบเจ้าของอาคาร จึงได้ออกแบบตรวจแนะนำของเจ้าพนักงานฯ ให้แก้ไขการกระทำที่ก่อให้เกิดเสียงดังรบกวนผู้พักอาศัยบริเวณใกล้เคียงแล้ว ในเวลาต่อมาเจ้าของอาคารดังกล่าวได้ติดต่อทางโทรศัพท์ แจ้งว่า ตนเองได้ติดเครื่องมอเตอร์ไซค์ซึ่งเป็นรถบิ๊กไบค์ มีการเร่งเครื่องอาจทำให้เสียงดังรบกวนได้ ทั้งนี้ตนเองรับทราบและจะปฏิบัติตามคำแนะนำของเจ้าพนักงานอย่างเคร่งครัด และจะดำเนินการรื้ออาคารดังกล่าวออก ทั้งนี้ได้ประสานผู้ร้องแจ้งข้อเท็จจริงให้รับทราบผ่านทางโทรศัพท์แล้ว
ความเห็นของผู้แจ้ง: ขอบพระคุณเจ้าหน้าที่มากๆครับ
พื้นที่: แขวงดอนเมือง เขตดอนเมือง กรุงเทพมหานคร